Meer Oor Ons - Boma Vleis
Meer Oor Ons – Boma Vleis
Vleis | Deli | Wegneem
Boma Vleismark is sedert 1994 'n bekende baken in die Ooste van Pretoria. Die eienaar, Hendrik Steenkamp, het die visie gehad om 'n gewone slaghuis te omskep in 'n Vleismark met 'n verskil. Boma Vleismark bied slegs die beste gehalte produkte aan, en aan die verbruiker 'n aangename koop-ervaring.
Hoewel Boma Vleismark begin het in die hart van Moreletapark, spog Boma nou ook met Boma Deli en Boma Vleismark Olympus. Boma Vleismark se trots is gehalte en diens, wat gestaaf word deur die talle Cleaver-toekennings sedert 2007.
Soos wat verbruikers se lewenstyl verander, pas Boma daarby aan en poog om vir sy kliënte die angel uit kosmaak te haal. Hoe gemaak? Tesame met die uitnemende gehalte vleis wat aangebied word, word verskeie geriefsvoedselgeregte aangebied. Hierdie unieke konsep het egter uit sy nate gebars, en Boma Vleismark was weer eens almal een voor, met die opening van Boma Deli in Moreleta Plaza aan die einde van 2017.
Boma Deli is 'n eenstop-geriefswinkel vir almal. Hier is 'n oopplan, gesofistikeerde produksie-eenheid waar ongepreserveerde, heilsame "huiskos" vervaardig word, in die publiek se oog. Ook spog Boma Deli met sy eie bakkery, wat daagliks vars gebak lewer. 'n Geselekteerde reeks Boma vleissnitte is ook hier beskikbaar, weer eens vir die gemak en gerief van kopers wat weens 'n tekort aan tyd nie verskeie winkels wil besoek vir hul nodige aankope nie.